CELEX: 62011CN0647
Language: el
Date: 2011-12-19 00:00:00
Title: Υπόθεση C-647/11 P: Αναίρεση που άσκησε στις 19 Δεκεμβρίου 2011 ο Δήμος Περάματος κατά της αποφάσεως του Γενικού Δικαστηρίου (Πρώτο τμήμα) που εκδόθηκε στις 12 Οκτωβρίου 2011 στην υπόθεση T-312/07, Δήμος Περάματος κατά Ευρωπαϊκής Επιτροπής

18.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 49/18
            
         Αναίρεση που άσκησε στις 19 Δεκεμβρίου 2011 ο Δήμος Περάματος κατά της αποφάσεως του Γενικού Δικαστηρίου (Πρώτο τμήμα) που εκδόθηκε στις 12 Οκτωβρίου 2011 στην υπόθεση T-312/07, Δήμος Περάματος κατά Ευρωπαϊκής Επιτροπής
   (Υπόθεση C-647/11 P)
   2012/C 49/30
   Γλώσσα διαδικασίας: η ελληνική
   
      Διάδικοι
   
   
      Αναιρεσείων: Δήμος Περάματος (εκπρόσωπος: Γ. Γεραπετρίτης, Δικηγόρος)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα
   
   
               —
            
            
               1. Την αναίρεση της προσβαλλόμενης απόφασης του Γενικού Δικαστηρίου καθόσον απορρίπτει την προσφυγή με την οποία ζητήθηκε η παύση κάθε υποχρέωσής μας σε επιστροφή καταβληθέντων στο πλαίσιο του Προγράμματος LIFE97/ENV/GR/000380 ή επικουρικά η μεταρρύθμιση της προσβαλλόμενης πράξης ώστε να υποχρεωθούμε σε καταβολή ποσού 93 795,32 Ευρώ το οποίο συνιστά λογιστικό προσδιορισμό μη επιλέξιμων δαπανών όπως η ίδια Επιτροπή συνομολόγησε.
            
         
               —
            
            
               2. Να αναπέμψει την υπόθεση για επανεξέταση στο Γενικό Δικαστήριο.
            
         
               —
            
            
               3. Να καταδικαστεί η Ευρωπαϊκή Επιτροπή στη δικαστική μας δαπάνη και την δαπάνη για τους πληρεξούσιους δικηγόρους μας.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως της αναιρέσεως, η αναιρεσείουσα προβάλλει δύο λόγους αναιρέσεως:
   
               1)
            
            
               Εσφαλμένη ερμηνεία των όρων της σύμβασης επιχορήγησης που συνήφθη μεταξύ του Δήμου Περάματος και της Ευρωπαϊκής Επιτροπής υπ'αριθμ. C(97)1997/τελικό/29 της 17ης.7.1997 στο πλαίσιο υλοποίησης δράσης που εντάσσεται στο πρόγραμμα LIFE και του κανονιστικού της πλαισίου-Κανονισμός 1973/1992, στο μέτρο κατά το οποίο το Γενικό Δικαστήριο θεώρησε ότι εκπληρώθηκε πλημμελώς η υποχρέωση του Δήμου για φύτευση δένδρων, όπως συνάγεται από τη σύμβαση επιχορήγησης.
            
         
               2)
            
            
               Εσφαλμένη ερμηνεία και παραβίαση της αρχής της χρηστής διοίκησης και της ασφάλειας δικαίου λόγω πλημμελούς αιτιολόγησης της αναιρεσιβαλλομένης κατά το τμήμα εκείνο που αφορά στην υποχρέωση αιτιολογίας των δυσμενών διοικητικών πράξεως που εκδίδονται από όργανα της Ευρωπαϊκής 'Ένωσης.